Държавен вестник, бр. 70, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  70
актове или договори, свързани с извършване 
на дейност или предоставяне на услуги, се 
налагат от въвеждането на еврото в страната 
и са свързани само с превалутиране на стой­
ности от левове в евро.
Принцип на прозрачност
Чл. 10. Процесът по въвеждането на еврото 
като парична единица на Република България 
следва да бъде извършен по прозрачен начин, 
като отговорните институции, органи и лица 
предоставят публично своевременна, подроб­
на, ясна, точна и разбираема информация.
Принцип на приемственост и автоматично 
превалутиране на суми от левове в евро
Чл. 11. (1) В съответствие с Регламент (ЕО) 
№ 974/98 и другото пряко приложимо право 
на Европейския съюз въвеждането на евро­
то не засяга действието на съществуващите 
правни инструменти с позовавания на лева 
или с препратки към лева.
(2) В съответствие с чл. 6 – 9 от Регламент 
(ЕО) № 974/98 стойностите, посочени в левове 
в съществуващите правни инструменти, се 
считат за стойности в евро при прилагане 
на официалния валутен курс и правилата 
за превалутиране по чл. 12 и съответно за 
закръгляване по чл. 13 или по специалните 
правила за закръгляване, предвидени в този 
закон.
(3) В съответствие с чл. 3 от Регламент 
(EО) № 1103/97 на Съвета от 17 юни 1997 г. 
относно определени разпоредби, отнасящи се 
до въвеждането на еврото, наричан по-нататък 
„Регламент (EО) № 1103/97“, въвеждането на 
еврото няма за последица промяна на никой 
от сроковете в правен инструмент или осво­
бождаване от задължение или изпълнение 
съгласно който и да е правен инструмент, 
нито дава право на страна едностранно да 
измени или прекрати такъв инструмент. Тази 
алинея се прилага, без да се засяга договоре­
ното между страните.
(4) В съответствие с чл. 6, параграф 2 от 
Регламент (ЕО) 974/98 позоваванията в прав­
ните инструменти на лева без посочване на 
стойността се считат за позовавания на еврото.
Правило за превалутиране от левове в евро
Чл. 12. (1) В съответствие с чл. 4 от Рег­
ламент (EО) № 1103/97 превалутирането от 
левове в евро се извършва, като числовата 
стойност в левове се раздели на пълната чис­
лова стойност на официалния валутен курс, 
изразен с шест цифри с всичките пет знака 
след десетичната запетая.
(2) Официалният валутен курс не се зак­
ръглява или съкращава при извършването на 
превалутирането.
Правило за закръгляване
Чл. 13. (1) В съответствие с чл. 4 и 5 от 
Регламент (EО) 1103/97 след превалутиране 
съгласно чл. 12 получената сума се закръглява 
до втория знак след десетичната запетая на 
базата на третия знак след десетичната запетая 
в съответствие със следното математическо 
правило за закръгляване:
1. когато третият знак след десетичната 
запетая е по-малък от пет, вторият знак след 
десетичната запетая остава непроменен;
2. когато третият знак след десетичната за­
петая е равен на или по-голям от пет, вторият 
знак след десетичната запетая се увеличава 
с една единица.
(2) Изключение от правилото по ал. 1 
относно знака след десетичната запетая, на 
базата на който се извършва закръгляването, 
се допуска само когато този или друг закон 
или правен акт на Европейския съюз пред­
виждат закръгляването да се извършва до 
знак след десетичната запетая, различен от 
посочения в ал. 1.
Раздел III
Достъп до информация
Право на информация
Чл. 14. (1) В период от една година от 
датата на въвеждане на еврото в Република 
България всяко лице има право да получи 
информация относно паричните стойности 
в левове на негови имуществени права и 
задължения към датата на превалутиране.
(2) Лицата, извършили превалутиране по 
реда на този закон, предоставят безплатно 
информацията по ал. 1 в 7-дневен срок от 
поискването.
Г л а в а  в т о р а
ПРАВИЛА ЗА ОБОЗНАЧАВАНЕ И ПЕРИОД 
НА ДВОЙНО ОБРАЩЕНИЕ. РАЗПРОСТРА­
НЕНИЕ И ОБМЯНА НА ЕВРОБАНКНОТИ 
И ЕВРОМОНЕТИ
Раздел I
Двойно обозначаване на цените на стоките 
и услугите
Задължение и период за двойно обознача­
ване на цените на стоките и услугите
Чл. 15. (1) Цените на всички стоки и ус­
луги, които се предлагат на потребители, се 
обозначават в евро и в левове за посочения 
в ал. 2 период, като за цените в евро се при­
лагат правилата за превалутиране по чл. 12 
и съответно за закръгляване по чл. 13 или 
по специалните правила за закръгляване, 
предвидени в този закон.
(2) Периодът на двойно обозначаване на 
цените на стоките и услугите в евро и в левове 
започва един месец след датата на влизане в 
сила на Решението за приемането на еврото и 
приключва 12 месеца след датата на въвеждане 
на еврото в Република България.
(3) Изискването за двойно обозначаване 
не се прилага при: